# http://www.stvrtoknaostrove.sk/images/csutortok/hu/logo.gif CSALLÓKÖZCSÜTÖRTÖK KÖZSÉG

Vám tér 1. sz., 930 40 Csallóközcsütörtök

**Csallóközcsütörtöki Gyűjtőudvar**

**Üzemeltetési szabályzat**

1. **A létesítmény üzemeltetője**

Csallóközcsütörtök Község

Székhely: Vám tér 1. sz., 930 40 Csallóközcsütörtök

Statisztikai számjel: 00305731

1. **Az üzemegység elhelyezése**

A Gyűjtőudvar Csallóközcsütörtök községben, a Felső vég végén, a Pozsony irányába vezető út mentén. A Gyűjtőudvarra van bejárat az 572. sz. II. osztályú közútról és a Zsellér utcáról is.

Nyitvatartási idő:

Szerda: 9,00 – 12,00 és 13,00 – 17,00 óra

Szombat: 9,00 – 12,00 és 13,00 – 17,00 óra

1. **Gyűjtőudvar**

A gyűjtőudvar (a továbbiakban csak „Udvar“) a kommunális hulladék egyes fajtáinak ingyenes és legális lerakata. Az üzemeltetési szabályzatban tételesen meghatározott kommunális hulladékon kívül másfajta hulladék az Udvaron nem helyezhető el.

Az Udvar kizárólag olyan természetes személyek céljait szolgálja, akiknek Csallóközcsütörtök község területén bejegyzett állandó lakhelyük van és részesei a mennyiségi kommunális hulladékgyűjtési rendszernek, a kommunális hulladék elszállításáért és megsemmisítéséért kirótt illetéket pedig hiánytalanul befizették. Az Udvar nem vesz át vállalkozói tevékenység során keletkezett hulladékot.

1. **Alapfogalmak értelmezése**

Kommunális hulladéknak számít a jelen rendelet céljaira a Csallóközcsütörtök község területén található háztartásokban keletkezett hulladék, melynek kitermelői a jelen rendelet 4. pontjában meghatározott személyek.

A kommunális hulladék összetevője a kommunális hulladék azon része, amelyet mechanikusan külön lehet választani, és önálló hulladékfajtaként lehet kezelni.

A vegyes kommunális hulladék a kommunális hulladék azon része, amely a hulladék egyes összetevőinek osztályozását követően visszamard.

Nagyméretű hulladék az a kommunális hulladék, amely méretei és súlya miatt nem helyezhető el a kommunális hulladékgyűjtő rendszerben használt tárolóedényekben. Ilyenek például: a bútordarabok, az ajtók, a szekrények, az ágyak stb. Az Udvarban kizárólag darabokra szedett nagyméretű hulladék helyezhető el, amelyről előzőleg eltávolították a fény, üveg stb. elemeket.

Építési törmelék a magánszemély által végzett szokásos, építési engedélyt vagy hatósági bejelentés nem igénylő karbantartási munkák során keletkező hulladék, lakásegységenként vagy családi házanként számolva évi 1m3-ig. Ezek elsősorban: csempe, járólap, vakolat, ablakok (üveg nélkül), építőanyag-darabok, ragasztók stb. Abban az esetben, ha a magánszemély a munkával jogi személyt vagy iparost bíz meg, az ilyen hulladék már nem építési törmelék, hanem a kivitelező vállalkozó hulladéka, mely ingyenesen nem helyezhető el az Udvarban.

Biológiailag lebomló hulladék a növényi eredetű főként kerti hulladék (elsősorban fű, faág, falevél, avar, szőlővessző stb.). A biológiailag lebomló hulladék leadásakor kizárólag osztályozott hulladékot vesz át az Udvar, külön a füvet, a falevelet, az ágakat és más növényi részeket, melyeket aprítani kell.

Papír. E kategóriába tartozik a papír minden fajtája, ha meg van tisztítva a fém vagy más, nem papír részektől. Kőolaj-származékokkal, festékkel stb. szennyezett papír nem adható le az Udvarban.

Üveg. E kategóriába tartozik a fehér és színes üveg, melyet érdemes elkülönítve gyűjteni. A hulladékot italos üvegek, befőttes üvegek, üveg csomagolóanyagok, táblaüveg (ablaküveg) stb. alkotják. A kőolaj-származékokkal, oldószerekkel, festékekkel, mérgező anyagokkal szennyezett üveg nem kerülhet az Udvarba.

Műanyag – különböző fajta PET, PE, PP, PVC műanyag hulladék. E fajtába tartoznak a műanyag csomagolóanyagok, fóliák, játékok, a PET-flakonok, a PE-fóliák, az apró műanyag árucikkek, a műanyag ládák stb. A műanyag nem tartalmazhat fém, fa vagy más anyagfajtából készült elemeket, A PET-flakonokat össze kell lapítani, és műanyag zsákban kell elhelyezni. A fóliákat, polisztirént (hugarocellt), beleértve a külső hőszigetelő lapokat az Udvarban elhelyezni nem lehet.

Az akkumulátorok és szárazelemek ólom, nikkel-kadmium, higany és más tartalmú elemek, amelyeket speciális ökológiai tartályokban kerülnek tárolásra. Az Udvarba kizárólag ép borítású, megbontatlan akkumulátorok és szárazelemek adhatók le.

Veszélyes anyagok a higany- (az SzK Környezetvédelmi Minisztériuma Tt. 284/2001. sz. rendelete – 20 01 21 N kategória, festék-, nyomdafesték-tartalmú hulladékok, valamint a veszélyes anyagot tartalmazó ragasztók és gyanták (20 01 27 N kategória).

Villamos és elektronikus készülékek: villamos hulladék az a háztartási hulladék, amely magánszemélyek háztartásában keletkezik. Közéjük tartozik a hűtőszekrény, a mosógép, a tévékészülék, a személyi számítógép (PC), a monitor stb. Az Udvar kizárólag megbontatlan villamos és elektronikus hulladékot vesz át! Abban az esetben, ha a belépő ellenőrzésen megállapítják, hogy a berendezést szétszedték vagy másként megbontották, a felelős alkalmazott a hulladékot nem veszi át.

**A hulladék nem tartalmazhat:**

* Szétszedetlen bútort,
* elhullott állatot vagy más biológiai hulladékot – ezek megsemmisítéséhez a cégjegyzékekben kell az ilyen hulladék kezelésére szakosodott cégeket keresni,
* kommunális hulladékot és annak veszélyes összetevőit (pl. veszélyes nyersanyagokat, folyadékokat, gázokat, azbesztet stb.) tartalmazó kiürült edényeket,
* vegyszereket, festékeket és ezek csomagolásait.
1. **Belépés a Gyűjtőudvarba és a hulladékátvétel feltételei**

A **Gyűjtőudvar portáján a hulladékkal oda érkező lakos köteles bejelentkezni**, ezt követően pedig az üzemeltető utasításait követni.

A lakos köteles érvényes személyi igazolvánnyal igazolni magát a Gyűjtőudvar üzemeltetőjénél, s bemutatni a bizonylatot az éves kommunálishulladék-elszállítási illeték megtérítéséről (az előző évi bizonylat a folyó év március 31-éig érvényes).

Az Udvarba való belépés és a hulladékátvétel feltétele a Látogatói űrlap (röviden LŰ) kitöltése, amely a hatályos jogszabályok szerint a hulladék-nyilvántartás célját szolgálja. A nyilvántartásba az alábbi adatok kerülnek: családi és utónév, lakcím, a beszállított hulladék fajtája és mennyisége, a hulladékot beszállító gépjármű rendszáma. Egyéb személyi adatok nem kerülnek bejegyzésre.

A látogató az Udvarba való belépés előtt köteles áttanulmányozni az Üzemeltetési szabályzatot, tájékozódni az Udvaron folyó munkára vonatkozó munkabiztonsági és –védelmi szabályokról, valamint a tűzvédelmi előírásokról.

Az Udvarba a látogató legfeljebb 3,5 tonnás személygépkocsival és legfeljebb 1 m3 űrtartalmú utánfutóval hajthat be. Gépkocsi-használat esetén a látogató az Udvarban legfeljebb 5 km/óra sebességgel közlekedhet. Az Udvarba behajtani kizárólag nyitvatartási időben lehet.

Az Udvar látogatója köteles betartani az Üzemeltetési szabályzatot és az Udvar alkalmazottainak utasításait, az Udvarban kizárólag az alkalmazott kíséretében mozogni, az általa kijelölt útvonalon. Köteles továbbá méltányolni az Udvar befogadóképességét és térbeli lehetőségeit.

Szigorúan tilos a látogatónak belépnie az Udvarra akkor, ha alkoholos vagy kábítószeres befolyásoltság alatt áll.

A beszállított és átvett hulladékot a látogató maga helyezi el – az alkalmazott utasítása szerint – a megfelelő helyen. Az Udvar látogatója kizárólag annyi ideig jogosult az Udvar területén tartózkodni, amennyi a hulladék beszállítására és lerakására szükséges.

Az Udvar elvileg veszélyes hely mindenki vonatkozásában, különösen a látogató vonatkozásában. Ez okból a látogató köteles az Udvar alkalmazottjának az összes figyelmeztetését megfogadni, valamint a jelem Üzemeltetési szabályzatot is betartani. Abban az esetben, ha az Udvar látogatója az alkalmazott figyelmeztetéseit és a biztonsági előírásokat nem tartja be, Csallóközcsütörtök Község mint az Udvar üzemeltetője, nem vállal felelősséget az esetleges károkért, melyek a látogatót vagy az ő tulajdonát érhetik az Udvar területén tartózkodása közben.

Az Udvar látogatójának szigorúan tilos az Udvaron elhelyezett bármely hulladékfajtát vagy más tárgyat szétszerelni vagy az Udvarból kivinni. A hulladéknak, az Udvar meghatározott helyén történt elhelyezés után, a hatályos jogszabályok szerint már Csallóközcsütörtök Község a tulajdonosa.

Csallóközcsütörtök Község a Gyűjtőudvar területét elektronikus kamerarendszerrel figyeli. Az Udvar minden látogatóját és alkalmazottját rögzíti a kamerarendszer, a felvételt Csallóközcsütörtök Község kiértékeli és vagyonvédelmi, valamint kármegelőzési célokra hasznosítja. Hangfelvétel az Udvarban történtekről nem készül.

Csallóközcsütörtök Község jogot formál arra, hogy ne vegye át a hulladékot, amennyiben az az Udvar alkalmazottjának önálló véleménye szerint

* erőteljesen szennyezett,
* veszélyes anyagokat tartalmaz,
* olyan anyagokat és összetevőket tartalmaz, amelyek nem helyezhetők el a lerakaton,
* a beszállított mennyiség meghaladja az engedélyezett mennyiséget,
* a személy megbízhatatlan – fennáll a gyanú, hogy nem a hulladék előállítója és nem magánszemély, vagy nem részese a kommunális hulladékgyűjtési rendszernek stb.

Csallóközcsütörtök Község fenntartja a jogot a hulladékátvétel szüneteltetésére, amennyiben műszaki hiba vagy más üzemzavar keletkezik, vagy kapacitáshiány miatt további hulladék az Udvarban már nem helyezhető el.

1. **A működés szervezési biztosítása**

Az Udvar működését szervezésileg Csallóközcsütörtök Község az alkalmazottjai által biztosítja.

Az alkalmazott köteles:

* ellenőrizni az LŰ-t az Udvar látogatójának Udvarba történő beengedése előtt, megbizonyosdni annak teljességéről és valós tartalmáról, majd átadni az LŰ-t nyilvántartási célokra,
* végigkísérni az Udvar látogatóját az Udvar területén, tájékoztatni a látogatót az Udvar helyes használatáról,
* ügyelni a hulladék helyes elhelyezésére, hogy a lehető legkevesebb hulladék kerüljön a konténerekbe, és hogy az Udvarban biztonságosan történjen a hulladék elhelyezése,
* ügyelni arra, hogy azonos időben az Udvarban ne legyen egyszerre több gépkocsi, mint ahány alkalmazottja az Udvarnak jelen van,
* műszaki szünetet elrendelni arra a minimálisan szükséges időre, amíg a konténereket kezelik,
* látható helyen viselni a névjegyüket minden körülmény közt,
* ügyelni a munkabiztonsági előírások és az Mtk. Rendelkezéseinek betartására
* jelenteni Csallóközcsütörtök Községi Hivatalának a megtelt konténerek, a felgyűlt zöld hulladék elszállítási igényét stb.

Az alkalmazottak kötelesek betartani az alábbi szabályokat:

* a Gyűjtőudvarba illetéktelen személyeknek belépni szigorúan tilos;
* az alkalmazottak kötelesek betartani az alapvető higiéniai szabályokat, munka közben nem ehetnek és nem ihatnak;
* kötelesek továbbá munkaruhát, merevített és zárt munkacipőt, valamint személyi munkavédelmi eszközöket, így főként védőszemüveget, bőr- vagy gumikesztyűt, légzésvédőt, védősisakot viselni;
* a Gyűjtőudvarban tilos nyílt lángot használni vagy hulladékot égetni, a szelektált hulladék öngyulladása esetén a tűz eloltásáról az alkalmazottak kötelesek gondoskodni; minden tűzesetet nyilván kell tartani;
* veszélyes hulladék (robbanószer, ismeretlen tartalmú zárt edények stb.) felfedezése esetén a gyűjtőudvar alkalmazottai elsősorban kiürítik és lezárják a veszélyeztetett területet minden alkalmazott és szelektívhulladék-szállító elől, és jelentik az esetet a rendőrségnek; a veszélyes hulladék eltávolítását vagy megsemmisítését arra szakosodott személyek vagy szervezetek végzik el;
* a terület kerítésének biztosítania kell, hogy oda illetéktelen személyek vagy állatok ne jussanak be, és azt is, hogy a szél ne hordhassa szét a tárolt hulladékot.
* Az alkalmazottaknak hegesztés vagy darabolás esetén viselniük kell az előírt munkavédelmi eszközöket, amelyek nem lehetnek olajjal, zsírokkal vagy más gyúlékony anyaggal szennyezettek. Munkabalesetnek számít az alkalmazott minden fajta egészségkárosodása vagy halála, melyet az alkalmazott saját akaratától függetlenül szenved el rövid távú, hirtelen és erőszakos külső behatások miatt munkafeladatai teljesítése közben vagy azokkal kapcsolatosan.

Az Udvar üzemeltetési szabályzatának, a munkavédelmi és tűzvédelmi előírásoknak a betartásáért a kiszolgáló személyzet – az Udvar alkalmazottja felel.

1. **Intézkedések vészhelyzet esetén**

1. Vészhelyzetnek minősül:

- veszélyes anyag lerakása vagy szivárgása a létesítményben,

- tűzvész a létesítményben.

2. Intézkedések:

Vészhelyzet és más rendkívüli esemény esetén annak jellegétől függően azonnal tájékoztatni kell:

- a központi mentőszolgálatot a 112-es telefonszámon;

- az egészségügyi mentőszolgálatot a 155-ös telefonszámon;

- a tűzoltóságot a 150-es telefonszámon;

- a rendőrséget a 158-as telefonszámon;

- a Csallóközcsütörtöki Községi Hivatalt;

- a Dunaszerdahelyi Körzeti Környezetvédelmi Hivatal hulladékgazdálkodási szakosztályát.

Vészhelyzet megállapítása vagy okozása esetén:

- az első közvetlen beavatkozást az a személy hajtja végre, aki a vészhelyzetet felfedezte, vagy okozta;

- jelentést kell tenni az illetékes dolgozóknak.

Nem engedélyezett veszélyes hulladék elhelyezése esetén a létesítmény alkalmazottai felelnek a hulladék eltávolításáért. El kell távolítani a hulladéknak vagy a talajnak azt a részét is, amelyet ez a veszélyes hulladék beszennyezett. Folyékony hulladék esetén az eltávolításhoz folyadékelnyelő anyagot kell használni. Hasonlóképpen kell eljárni üzemanyag-kiömlés esetén, vagy ha a járművekből, gépi mechanizmusokból, beszállított hulladékokból kenőanyag kerül ki a környezetbe.

Az alkalmazottaknak munkatevékenységeiket úgy kell végezniük, hogy ne kerüljön sor az egészség, az élet, a vagyon veszélyeztetésére, sem a munka- és természeti környezet rongálására. A gyűjtőudvarért felelős alkalmazottnak azonnal jelenteniük kell minden tapasztalt hibát, amely veszélyeztetheti a munkabiztonságot vagy vészhelyzetet idézhet elő.

Vészhelyzetről általában akkor beszélünk, ha emberi tevékenység vagy természeti csapás következtében olyan rendkívüli esemény következik be, részben vagy teljesen irányíthatatlan lefolyással, térben és időben korlátozottan, amely kedvezőtlen hatással van az emberi életre és egészségre, a környzetere és a gazdaságra. Vészhelyzet tehát minden olyan valós helyzet, amikor veszélyes anyag kerül ki az üzemi vagy kezelési területen kívülre.

Vészhelyzetnek számít a talajvizek és felszíni vizek minőségének esetleges veszélyeztetése kőolaj-származékokkal, vízkárosító anyagokkal, az emberi egészségre káros anyagokkal, de a talaj esetleges szennyeződésének lehetősége is.

A szivárgás mértéke szerint a vészhelyzeteket így osztályozzák:

* az üzem területén felszámolt vészhelyzetek – külső beavatkozás nélkül,
* az üzem területén felszámolt vészhelyzetek – külső beavatkozással.

A vészhelyzet felszámolására alkalmas eszközöket el kell különíteni, meg kell jelölni és külön e célra szolgáló helyen kell tárolni.

1. **Hulladékfajták jegyzéke**

A hulladékfajták jegyzéke és az egységnyi mennyiségek, melyeket a község állandó lakhellyel bíró lakosa leadhat a Csallóközcsütörtöki Gyűjtőudvarban, a jelen üzemeltetési szabályzat oszthatatlan részét és annak 1. számú mellékletét képezi.

1. **Panaszok és javaslatok**

Az Udvar látogatójának jogában áll panaszt tenni az Udvar alkalmazottaira a hulladék elhelyezése során tanúsított magatartásuk miatt. A panasznak az alábbiakat kell tartalmaznia:

* A panaszos családi és utóneve, állandó lakcíme vagy postai küldeményekre szolgáló címe (esetleg a telefonszáma),
* a panasz tárgya
* a panasz tárgyát képező esemény megtörténésének napja és órája,
* az Udvar konkrét alkalmazottjának a teljes neve, akire a panasz vonatkozik.

A panaszt Csallóközcsütörtök Községi Hivatalának kell benyújtani vagy kézbesíteni, a Vám tér 1. sz., 930 40 Csallóközcsütörtök cím alatt.

1. **Záró rendelkezések**

Csallóközcsütörtök Község fenntartja a jogot arra, hogy a Gyűjtőudvar üzemeltetésével kapcsolatosan kezelési és más illetéket vessen ki. Az  illetékekből befolyó összeg Csallóközcsütörtök Község bevétele, melyből a hulladékkezelés költségeit, esetleg a hulladék raktározásával és megsemmisítésével kapcsolatos költségeket fedezi. A kezelési költségek árjegyzéke és az illetékek tarifái a jelen üzemeltetési szabályzatát mellékletét képezik.

Csallóközcsütörtök Község fenntartja a jogot arra, hogy a jelen üzemeltetési szabályzatot módosítsa és kiegészítse.

A Gyűjtőudvar üzemelésében bekövetkező esetleges változások után Csallóközcsütörtök Község köteles az üzemeltetési szabályzatot e változásoknak megfelelően módosítani.

A Csallóközcsütörtöki Gyűjtőudvar üzemeltetési szabályzatát Csallóközcsütörtök Község Községi Képviselőtestülete 2021. május 13-án - hagyta jóvá PL-2/2021-XIV szám alatt.

Az Udvar jelen üzemeltetési szabályzata 2021.júnisu 1-én -én lép életbe.

 Őry Péter

polgármester

Mellékletek:

* Leadható hulladékfajták és mennyiségek
* Látogatói űrlap (LŰ)
* Munkabiztonsági, egészségvédelmi és tűzvédelmi tájékoztató az Udvar látogatóinak
* Kezelési költségek és egyéb illetékek jegyzéke

**A Csallóközcsütörtöki Gyűjtőudvar üzemeltetési szabályzatának melléklete**

Kezelési illetékek

|  |  |  |  |
| --- | --- | --- | --- |
| **Sorszám** | **Kat.szám**  | **Megnevezés** | **Térítési illeték** |
| 1. | 20 01 01 | Papír és hullámpapír | illetékmentes |
| 2. | 20 01 02 | Üveg | illetékmentes |
| 3. | 20 02 01  | Biológiailag lebomló anyagok | illetékmentes |
| 4. | 20 01 10 | Ruhanemű | illetékmentes |
| 5. | 20 01 11 | Textil | illetékmentes |
| 6. | 20 01 21  | Fénycsövek, izzók és más higanytartalmú hulladék | illetékmentes |
| 7. | 20 01 33 | Szárazelem és akkumulátor | illetékmentes |
| 8. | 20 01 36 | Villamos és elektronikus készülékek | illetékmentes |
| 9. | 20 01 38 | Fa | illetékmentes |
| 10. | 20 01 39 | Műanyag | illetékmentes |
| 11.  | 20 01 40 | Fém | illetékmentes |
| 12 | 20 01 25 | Étkezési zsírok és olajok | illetékmentes |
| 13. | 20 03 08 | Építési törmelék | 1 m3 / 20,-- euró |
|  |  |  |  |

Leadható hulladékfajták és mennyiségek

|  |  |  |  |  |
| --- | --- | --- | --- | --- |
| **Sorszám** | **Kat.szám** | **Megnevezés** | **Kategória** | **mennyiség/év** |
| 1. | 20 01 01 | Papír és hullámpapír | O | korlátlanul |
| 2. | 20 01 02 | Üveg | O | korlátlanul |
| 3. | 20 02 01  | Biológiailag lebomló anyagok | O | korlátlanul |
| 4. | 20 01 10 | Ruházat | O | korlátlanul |
| 5. | 20 01 11 | Textil | O | korlátlanul |
| 6. | 20 01 21  | Fénycsövek, izzók és más higanytartalmú hulladék | N | korlátlanul |
| 7. | 20 01 33 | Szárazelem és akkumulátor | N | korlátlanul |
| 8. | 20 01 36 | Villamos és elektronikus készülékek | N | 2 db/háztartás  |
| 9. | 20 01 38 | Fa | O | korlátlanul |
| 10. | 20 01 39 | Műanyag | O | korlátlanul |
| 11.  | 20 01 40 | Fém | O | korlátlanul |
| 12. | 20 01 25 | Étkezési zsírok és olajok | O | korlátlanul |
| 13. | 20 03 08 | Építési törmelék | O | 1 m3 |
|  |  |  |  |  |